section_heading: Rusija i Bjelorusija
paragraph_text: Kalinjingradska oblast je jako militarizirano područje podređeno zapovjedništvu Zapadnoga vojnog okruga Ruske vojske,<ref> opremljeno najboljom vojnom opremom i najelitnijim vojnim snagama kojima Rusija raspolaže. Od 1997. do 2010. cijela je oblast organizirana kao posebna regija pod jedinstvenim zapovjedništvom svih snaga koje su tamo smještene. Kaliningrad je stožer Baltičke flote i stožer 11. armijskog korpusa Ruske ratne mornarice s velikom sposobnošću protuzračne obrane i čije su divizije prošle opsežnu modernizaciju u kasnim 2010-ima. Jedinice smještene u Kalinjingradu sposobne su za borbu srednjeg intenziteta u tom području bez potpore s ruskog kopna. Grad Gusev u istočnome dijelu oblasti oko 50 km od tromeđe Vištytis, domaćin je 79. motorizirane streljačke brigade opremljene s BMP-2 i samohodnim haubicama 2S19 Msta i 11. tenkovske pukovnije s 90 tenkova od kojih su većina T-72B1, a najmanje 23 tenka su noviji T- 72B3s.<ref><ref> Raketne jedinice stacionirane u zračnoj bazi Černjahovsk opremljene su raketnim sustavom Iskander, a većina jedinica smještena u okolici Kalinjingrada opremljena je višecjevnim raketnim bacačima Smerč i BM-27 Uragan.